Na temelju članka 19. stavak 1. i članka 29. stavak 3. Zakona o službenicima i namještenicima u lokalnoj i područnoj (regionalnoj) samoupravi ("Narodne novine", broj 86/08, 61/11, 04/18 i 112/19), pročelnica Upravnog odjela za obrazovanje, kulturu i sport Dubrovačko-neretvanske županije objavljuje

**PODATKE O RASPISANOM OGLASU ZA PRIJAM U SLUŽBU NA ODREĐENO VRIJEME U UPRAVNI ODJEL ZA OBRAZOVANJE, KULTURU I SPORT**

Oglas za prijam u službu višeg stručnog suradnika I – 1 izvršitelj/ica, u Upravni odjel za obrazovanje, kulturu i sport, Dubrovačko-neretvanske županije, radi potrebe provedbe projekta “Active – Izgradnja i uređenje sportsko-rekreacijske infrastrukture“, na određeno vrijeme, do kraja trajanja projekta (planirano trajanje projekta je 1. prosinca 2026. godine), objavljen je u Hrvatskom zavodu za zapošljavanje od 10. travnja 2025. godine.

Prijave na oglas, s dokazima o ispunjavanju uvjeta, dostavljaju se u roku od 8 dana od objave oglasa u Hrvatskom zavodu za zapošljavanje, s naznakom **„Za oglas za prijam u službu na određeno vrijeme na radno mjesto viši stručni suradnik I (projekt „Active“) u Upravni odjel za obrazovanje, kulturu i sport - NE OTVARAJ“.**

**Opis poslova radnog mjesta**

* Proučava i stručno obrađuje složenija pitanja iz područja djelokruga Upravnog odjela te izrađuje programe, naloge, akte i druge stručne materijale.
* Proučava i svakodnevno prati zakone koji reguliraju materiju koja se odnosi na poslove radnog mjesta.
* Uz redoviti nadzor i upute nadređenog službenika obavlja složenije stručne poslove vezane uz pripremu i provođenje projekata i programa iz djelokruga Odjela, koji se financiraju putem nacionalnih, EU i drugih međunarodnih fondova, što obuhvaća proučavanje, analizu dokumentacije, praćenje provedbe programa i projekata.
* Izrađuje nacrte izvješća i akata vezanih za administraciju i upravljanje programima i projektima koji se financiraju putem nacionalnih, EU i drugih međunarodnih fondova te surađuje sa službenicima tijela uključenih u strukturu upravljanja fondovima Europske unije radi prikupljanja ili razmjene informacija.
* Sudjeluje u izradi izvješća o radu Upravnog odjela o obavlja i druge poslove po nalogu pročelnika Upravnog odjela.

**Podaci o plaći**

Plaću radnog mjesta Viši stručni suradnik I čini umnožak koeficijenta složenosti poslova 2,70 i osnovice za obračun plaće za pripadajući mjesec, uvećan za 0,5 % za svaku navršenu godinu radnog staža.

Osnovica za obračun plaće propisana je Kolektivnim ugovorom za službenike i namještenike u upravnim tijelima Dubrovačko-neretvanske županije ("Službeni glasnik Dubrovačko-neretvanske županije" broj 04/17, 13/19, 5/20, 1/21, 18/22, 2/23, 6/23, 13/23, 2/24, 12/24, 19/24 i 2/25).

**Pravni i drugi izvori za pripremanje kandidata za provjeru znanja i sposobnosti**

1. Zakon o lokalnoj i područnoj (regionalnoj) samoupravi („Narodne novine”, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)
2. Zakon o službenicima i namještenicima u lokalnoj i područnoj (regionalnoj) samoupravi (“Narodne novine”, broj: 86/08, 61/11, 04/18 i 112/19)
3. Zakon o regionalnom razvoju Republike Hrvatske („Narodne novine”, broj: 147/14, 123/17 i 118/18)

***Pravila i postupak testiranja***

Prethodna provjera znanja i sposobnosti kandidata koji ispunjavaju formalne uvjete iz natječaja, obavlja se putem pisanog testiranja i intervjua.

Po dolasku na prethodnu provjeru znanja i sposobnosti od kandidata će biti zatraženo predočenje odgovarajuće identifikacijske isprave radi utvrđivanja identiteta. Prethodnoj provjeri znanja i sposobnosti ne mogu pristupiti kandidati koji ne mogu dokazati identitet.

Smatrat će se da je kandidat koji nije pristupio prethodnoj provjeri znanja povukao prijavu za natječaj.

Za svaki dio provjere kandidatima se dodjeljuje određeni broj bodova od 1 do 10.

Intervju će se provesti samo s kandidatima koji su ostvarili najmanje 50 % bodova iz svakog dijela provjere znanja i sposobnosti kandidata na provedbenom testiranju.

Vrijeme održavanja prethodne provjere znanja i sposobnosti objavit će se na mrežnoj stranici Dubrovačko - neretvanske županije, najmanje pet dana prije održavanja provjere.